ROZHODNUTIE RADY
z 25. februára 2008,
ktoré sa týka uzatvorenia Dohody o vedecko-technickej spolupráci medzi Európskym spoločenstvom a Izraelským štátom
(2008/181/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 170 v spojení s článkom 300 ods. 2 prvým pododsekom prvou vetou a článkom 300 ods. 3,
so zreteľom na návrh Komisie,
so zreteľom na stanovisko Európskeho parlamentu (1),
keďže:
(1)
Komisia dojednala v mene Spoločenstva obnovenie dohody o vedecko-technickej spolupráci s Izraelským štátom (ďalej len „dohoda“).
(2)
Dohoda bola v mene Spoločenstva podpísaná 16. júla 2007 v Bruseli, s výhradou jej prípadného uzatvorenia k neskoršiemu dátumu.
(3)
Táto dohoda by sa mala schváliť,
ROZHODLA TAKTO:
Článok 1
Týmto sa v mene Spoločenstva schvaľuje Dohoda o vedecko-technickej spolupráci medzi Európskym spoločenstvom a Izraelským štátom (2).
Článok 2
Oznámenie ustanovené článkom 5 ods. 2 dohody predloží predseda Rady v mene Spoločenstva.
V Bruseli 25. februára 2008